ddrg/super_eurlex huggingface dataset:
(4)

Den Europæiske Fødevaresikkerhedsautoritet (»autoriteten«) konkluderede i sine udtalelser af 29. oktober 2014 (2) og 22. oktober 2015 (3), at præparatet af kidneybønnelektiner (Phaseolus vulgaris-lektiner) under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Autoriteten konkluderede endvidere, at tilsætningsstoffet bør anses som et respiratorisk sensibiliserende stof, og at der er en potentiel risiko ved indånding. Autoriteten konkluderede også, at tilsætningsstoffet i vist omfang synes at kunne forbedre ydelsen hos smågrise i perioden efter fravænning. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(5)

Udkastet til vurderingsrapporten blev behandlet af medlemsstaterne og autoriteten. Den 18. februar 2015 forelagde autoriteten Kommissionen sin konklusion om risikovurderingen vedrørende tricyclazol (2). Autoriteten konkluderede, at vurderingen af aktivstoffets genotoksiske og kræftfremkaldende potentiale var inkonklusiv, og referenceværdierne (ADI, ARfD og AOEL) til vurdering af sundhedsrisici for mennesker kunne derfor ikke fastslås. Som følge heraf kunne risikovurderingen for brugerne, arbejdstagerne, de tilstedeværende, beboerne eller forbrugerne ikke gennemføres. Autoriteten konkluderede også, at det testmateriale, der var anvendt i toksicitetsundersøgelserne, ikke var repræsentativt for den foreslåede tekniske specifikation for aktivstoffet og de associerede urenheder. Derudover kunne nogle dele af vurderingen ikke færdiggøres, herunder risikoen for at tricyclazol er et hormonforstyrrende stof, samt risikoen for at grundvandet forurenes med metabolitter, hvis toksikologiske relevans ikke er kendt.
(2)

Det bør fastsættes, hvilke oplysninger et tredjelandsselskab, der ansøger om at yde investeringsservice eller udøve aktiviteter i hele Unionen, bør give Den Europæiske Værdipapir- og Markedstilsynsmyndighed (ESMA), og i hvilket format oplysningerne til kunder, jf. artikel 46, stk. 5, i forordning (EU) nr. 600/2014, skal gives, således at der kommer til at gælde ensartede krav for tredjelandsselskaber, og således at disse får mulighed for at levere tjenesteydelser i hele Unionen.
(5)

Der blev afholdt to høringer med høringskonsulenten efter anmodning fra Hansol-gruppen, som de to forretningsmæssigt forbundne samarbejdsvillige eksporterende producenter tilhører. Under den første høring i marts 2016 anmodede en række forretningsmæssigt forbundne omspolere om at blive fritaget for at besvare spørgeskemaet. Efter høringen og et kontrolbesøg hos en af de forretningsmæssigt forbundne omspolere, hvor man undersøgte de argumenter, der ligger til grund for anmodningen om fritagelse, fastholdt Kommissionen, at spørgeskemaet skulle udfyldes af en af de forretningsmæssigt forbundne omspolere, og indrømmede fritagelser til tre andre forretningsmæssigt forbundne omspolere. Under den anden høring i september 2016 fremførte de to samarbejdsvillige eksporterende producenter, en række ikke forretningsmæssigt forbundne importører og brugere og repræsentanterne for den koreanske regering en række påstande vedrørende definitionen af den pågældende vare, klagen, skade, årsagssammenhæng og Unionens interesser.
(137)

Målfortjenstmargenen blev midlertidig sat til 5,7 % i overensstemmelse med fortjenesten ved ikke forretningsmæssigt forbundet salg i Unionen i 2012. Det konkluderes, at 2012-niveauet for fortjeneste afspejler, hvad der med rimelighed kunne forventes under normale konkurrencevilkår, fordi EU-erhvervsgrenen på daværende tidspunkt stadig kunne operere under relativt normale forhold og opnå en rimelig fortjeneste. Om noget, er dette benchmark et forsigtigt et, i betragtning af at lavprisimporten fra Kina allerede var til stede på det tidspunkt. 2013 kan derimod ikke anses for at være et egnet referenceår. Både EU-erhvervsgrenens salgsmængde og de gennemsnitlige salgspriser faldt med næsten 10 %, samtidig med at omkostningerne forblev de samme. Som følge heraf blev EU-erhvervsgrenen tabsgivende fra 2013 og fremefter. Situationen blev yderligere forværret i 2014 og 2015. Derfor er den fortjeneste på 5,7 %, der faktisk opnåedes i 2012, midlertidigt blevet anvendt som benchmark for målfortjenesten. Kommissionen kan genoverveje dette, hvis det viser sig, at Vallourec Deutschland GmbH er nødt til at blive udelukket fra stikprøven eller fra skadesanalysen, og denne konklusion ikke holder stik for de tre andre virksomheder i stikprøven.
(4)

Den Europæiske Fødevaresikkerhedsautoritet (»autoriteten«) konkluderede i sin udtalelse af 1. december 2015 (2), at præparatet af montmorillonitillit ikke har en skadelig virkning på dyrs sundhed, på miljøet eller menneskers sundhed. Autoriteten har også konkluderet, at det er effektivt som antiklumpningsmiddel. Autoriteten vurderer ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
Ikkesamlede brusedøre, bestemt til montering og fastgørelse på væg, bestående af følgende komponenter: — to vægge, fremstillet af enkeltlags-sikkerhedsglas (ESG EN 12150), med målene 2 100 × 860 × 6 mm (drejelig væg, der fungerer som dør) og 2 100 × 810 × 6 mm (fast/ikkedrejelig væg) — to aluminiumsprofiler, der fastgøres på den ene side af hver væg, med målene 2 100 × 25 mm, med skinner, plasttætning og fire skruehuller — håndtag, stænger, plader, hængsler, klemmebeslag og andre fastgørelsesanordninger af ædelstål — skruer, unbrakonøgler, ekspansionsbolte — tætningslister (en magnetisk tætningsliste, til at lukke døren, og en tætningsliste, der placeres mellem de faste og bevægelige dele). Glasset er beskyttet, da det er gennemvædet og behandlet mod kalkaflejringer, snavs og aggressive rengøringsmidler. Se billedet af varen, som den ser ud, når den er samlet (*).

7020 00 80
En vare, der omfatter elektroniske komponenter: en startmotor, en aktuator, en regulator og en afbryder (en såkaldt »elektronisk styreenhed«), der er indeholdt i et rektangulært hus af aluminium med mål 98 × 74 × 20 mm og med en vægt på 160 g. Varen leverer strøm til xenon forlygter på motorkøretøjer. Når forlygterne tændes, konverterer varen først 12 V jævnstrøm (DC) fra køretøjets elektriske system til 1 200 V DC og overfører den til tændingsmodulet (ikke til stede ved præsentationen). For det andet konverterer varen DC til vekselstrøm (AC) for at tænde lygterne og producerer kontinuerligt den spænding (85 V), som er påkrævet, for at lygterne afgiver tilstrækkeligt lys. Se billede (*).

8504 40 90
En vare bestående af en dåse med 27 stikkontakter (en såkaldt »power distribution unit« eller »PDU«) med dimensioner på ca. 5 × 8 × 173 cm. Dåsen er forsynet med et elektrisk kabel på ca. 3 m og en stikprop, der kan sættes i en stikkontakt. Den er beregnet til 230 V-strømforsyning til forskellige rackmonterede komponenter i et kabinet. Varen er monteret vertikalt i standardnetværkskabinetter. Varen logger og sender også interne data (som f.eks. elektricitet, spænding, effekt og brug) og alarmmeddelelser (hvis værdierne er højere eller lavere end visse tærskler) via det tilhørende kommunikationskort. Se billede (*).

8537 10 99
(2)

Ved skrivelse af 10. april 2015 meddelte de franske myndigheder Kommissionen, at der var fastsat en overgangsperiode i henhold til artikel 15, stk. 4, i forordning (EU) nr. 1151/2012 frem til den 31. december 2019 for to erhvervsdrivende, der er etableret i Frankrig, og som opfylder betingelserne i nævnte artikel. Under den nationale indsigelsesprocedure havde disse erhvervsdrivende, som lovligt har markedsført »Tome des Bauges« med vedvarende anvendelse af betegnelserne i mindst fem år forud for den dato, hvor ansøgningen blev indgivet, gjort indsigelse mod minimumsprocentdelen af malkekøer af racen Abondance og Tarentaise og angivet, at de havde brug for tid til at tilpasse sammensætningen af deres besætning. Der er tale om følgende erhvervsdrivende: GAEC du Grand Colombier, Leyat, 73340 Aillon-le-Vieux, Frankrig, og EARL Champtallon, le mas dessous, 73340 Aillon-le-Jeune, Frankrig (3).
(3)

Som hovedregel modtager de landbrugere, der indgiver en støtteansøgning om direkte betalinger for et kalenderår (N), betaling inden for en fastsat betalingsperiode inden for regnskabsåret (N + 1). Medlemsstaterne kan dog inden for visse frister foretage sene betalinger til landbrugerne uden for betalingsperioden. Sådanne sene betalinger kan foretages i et efterfølgende regnskabsår. Når mekanismen for finansiel disciplin anvendes i et givet kalenderår, bør tilpasningssatsen ikke anvendes på betalinger, der er indgivet ansøgninger om i andre kalenderår end det år, for hvilket den pågældende finansielle disciplin finder anvendelse. For at sikre ligelig behandling af landbrugerne, bør det derfor fastsættes, at tilpasningssatsen kun anvendes på betalinger, som der er indgivet ansøgninger om i det kalenderår, hvor den pågældende tilpasningssats finder anvendelse, uafhængigt af hvornår betalingen til landbrugerne finder sted.
(4)

Det fremgår af udtalelsen, at biocidholdige produkter af produkttype 18, som indeholder Bacillus thuringiensis subsp. kurstaki, serotype 3a3b, stamme ABTS-351, kan forventes at opfylde kravene i artikel 19, stk. 1, litra b), i forordning (EU) nr. 528/2012, forudsat at visse specifikationer og betingelser vedrørende deres anvendelse er opfyldt.
(5)

Det fremgår af disse udtalelser, at biocidholdige produkter af produkttype 2 og 3, som indeholder calciumdihydroxid (kalkhydrat), kan forventes at opfylde kravene i artikel 5 i direktiv 98/8/EF, forudsat at visse specifikationer og betingelser vedrørende deres anvendelse er opfyldt.
(5)

Det fremgår af disse udtalelser, at biocidholdige produkter af produkttype 2 og 3, som indeholder calciummagnesiumtetrahydroxid (hydreret dolomitkalk), kan forventes at opfylde kravene i artikel 5 i direktiv 98/8/EF, forudsat at visse specifikationer og betingelser vedrørende deres anvendelse er opfyldt.
(5)

Det fremgår af disse udtalelser, at biocidholdige produkter af produkttype 2 og 3, som indeholder calciumoxid (brændt kalk), kan forventes at opfylde betingelserne i artikel 5 i direktiv 98/8/EF, forudsat at visse specifikationer og betingelser vedrørende deres anvendelse er opfyldt.
(5)

For at gøre det lettere at udarbejde overvågningsplaner for selskaber med flere skibe er det hensigtsmæssigt at give selskaberne mulighed for at angive, hvilke af de beskrevne procedurer for overvågningsplanen der ville være relevante for alle skibe under selskabets ansvar.
(6)

Ved Kommissionens gennemførelsesforordning (EU) 2015/1801 (9) og Kommissionens gennemførelsesforordning (EU) 2015/2404 (10) fastsattes nedsættelser af fiskekvoterne for visse lande og arter for 2015. For nogle medlemsstaters vedkommende var nedsættelserne for nogle arter imidlertid større end deres respektive kvoter for 2015 og kunne derfor ikke foretages i deres helhed det pågældende år. For at sikre, at hele mængden for de pågældende bestande bliver fratrukket i sådanne tilfælde, bør de resterende mængder medregnes ved fastsættelsen af nedsættelserne af 2016-kvoterne og efter omstændighederne efterfølgende kvoter.
Et elektrisk apparat (en såkaldt »trådløs højttaleradapter«) i et hus, der måler ca. 52 × 52 × 13 mm og vejer 26 g. Den trådløse højttaleradapter består af: — et indbygget genopladeligt batteri — en digital/analog-omformer — en sender og modtager baseret på Bluetooth-teknologi (Advanced Audio Distribution Profile (A2DP)) — et USB-stik til opladning og — et 3,5 mm lydstik beregnet til forbindelse med et højttalersystem (ikke til stede ved artiklens frembydelse for toldmyndighederne) Apparatet gør det muligt for brugeren at høre musik fra en smartphone eller lignende bærbart udstyr på et lydanlæg eller separate højttalere. Lydsignalet sendes trådløst via Bluetooth fra smartphonen til apparatet. Apparatet omformer det digitale signal til et analogt signal og sender det via kabler til lydanlægget eller de separate højttalere. Apparatet har en pause/afspil-knap, hvormed brugeren kan stoppe og starte musikken, men ikke har mulighed for at vælge i musikudvalget eller ændre på lydstyrken.

8517 62 00
DA Den Europæiske Unions Tidende L 334/5

KOMMISSIONENS GENNEMFØRELSESFORORDNING (EU) 2016/2213

af 6. december 2016

om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Pommes et poires de Savoie/Pommes de Savoie/Poires de Savoie (BGB))

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og

ud fra følgende betragtninger:

(1) Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede geografiske betegnelse »Pommes et poires de Savoie«/»Pommes de Savoie«/»Poires de Savoie (BGB)«, der er registreret ved Kommissionens forordning (EF) nr. 1107/96 (2).

(2) Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

(3) Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

VEDTAGET DENNE FORORDNING:

Artikel 1

Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Pommes et poires de Savoie«/»Pommes de Savoie«/»Poires de Savoie (BGB)« , godkendes.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. december 2016. På Kommissionens vegne For formanden Phil HOGAN Medlem af Kommissionen

(1) EUT L 343 af 14.12.2012, s. 1.

(2) Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

(3) EUT C 261 af 19.7.2016, s. 7.
(4)

Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 21. april 2016 (2), at præparatet af Lactobacillus plantarum DSM 29025 under de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet. Tilsætningsstoffet bør imidlertid betragtes som et potentielt respiratorisk sensibiliserende stof. Autoriteten konkluderede også, at det pågældende præparat har potentiale til at forbedre produktionen af ensilage fremstillet af materiale, som det er let, moderat vanskeligt eller vanskeligt at ensilere. Autoriteten mener ikke, at der er behov for særlige krav om overvågning efter markedsføringen. Autoriteten har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(3)

Ved brev modtaget den 18. december 2014 og den 31. juli 2015 meddelte de franske myndigheder Kommissionen, at virksomhederne Les Jumelles Ets Huot, Z.A. »Les Creux«, 26600 Gervans og S.N. Comptoir Rhodanien, Z.A. »Les Lots«, 26600 Tain-l'Hermitage, der er etableret på fransk område, men uden for det afgrænsede geografiske område, som virksomheder, der emballerer valnødder, lovligt havde solgt produktet med betegnelsen »Noix de Grenoble« og vedvarende anvendt denne betegnelse i mere end fem år, og at dette forhold var blevet påpeget i forbindelse med den nationale indsigelsesprocedure. Som følge af ændringen af varespecifikationen vil de to virksomheder ikke kunne anvende den registrerede betegnelse, da emballering kun må finde sted inden for det afgrænsede geografiske område.
(8)

For at sikre en forsvarlig forvaltning bør importbevillingerne være gyldige i ni måneder regnet fra udstedelsesdatoen, dog senest til udgangen af året. Medlemsstaterne bør først udstede bevillinger, når de har modtaget underretning fra Kommissionen om, at der er mængder til rådighed, og kun hvis den erhvervsdrivende kan godtgøre, at der foreligger en kontrakt og, medmindre andet udtrykkeligt er bestemt, kan attestere, at vedkommende ikke allerede har fået tilkendt en unionsimportbevilling i medfør af denne forordning for de pågældende kategorier og lande. De kompetente nationale myndigheder bør imidlertid bemyndiges til efter ansøgning fra en importør at forlænge gyldighedsperioden for en bevilling med tre måneder og frem til den 31. marts 2018, forudsat at mindst halvdelen af den tildelte mængde er blevet udnyttet på ansøgningstidspunktet.
(3)

I henhold til artikel 28, stk. 4, litra b), c), og d), i Kommissionens gennemførelsesforordning (EU) 2016/1240 er det nødvendigt at fastsætte perioderne for afgivelse af bud, minimumsmængden, for hvilken der kan afgives bud, og størrelsen af den sikkerhed, der skal stilles, når der afgives bud.
(10)

For at tage højde for det korte tidsrum mellem medlemsstaternes meddelelse af, at EFGL-bevillingerne for 2016 under delt forvaltning for perioden 16. oktober 2015 til 15. oktober 2016 er blevet gennemført, og behovet for at nærværende forordning finder anvendelse fra den 1. december 2016, bør nærværende forordning træde i kraft på dagen for offentliggørelsen i Den Europæiske Unions Tidende —
(3)

Nultoldsatsen for dette vand og disse andre drikkevarer er blevet midlertidigt suspenderet for Norge for en ubegrænset periode ved aftalen i form af brevveksling mellem Det Europæiske Fællesskab og Kongeriget Norge om protokol nr. 2 til den bilaterale frihandelsoverenskomst mellem Det Europæiske Økonomiske Fællesskab og Kongeriget Norge (5) (i det følgende benævnt »aftalen i form af brevveksling«), godkendt ved afgørelse 2004/859/EF. I henhold til aftalen i form af brevveksling er toldfri import af varer henhørende under KN-kode 2202 10 00, ex 2202 91 00 og ex 2202 99 med oprindelse i Norge kun tilladt inden for et toldfrit kontingent. Import ud over kontingentet belægges med en told.
En vare bestående af glimmer til tandpasta i form af mørkeblå partikler, der opløses under tandbørstning og giver det skum, som tandpastaen skaber, en blå farve. Farvestoffet klæber til de børstede tænder og reflekterer blåt lys fra tandemaljen, hvilket får tænderne til at se hvidere ud i et begrænset tidsrum. Varen består af følgende ingredienser (i vægtprocent): — hydroxypropylmethylcellulose ca. 55 — propylenglycol ca. 21 — blåt pigment ca. 17 — polysorbat 80 ca. 4 — rød farve ca. 3. Det blå pigment og den røde farve fungerer som farvestoffer. Varen foreligger som bulkvare.

3204 19 00
(6)

Autoriteten konkluderede i sin udtalelse af 18. juni 2013 (3), at kaliumsorbat på de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet; det blev imidlertid betragtet som irriterende for hud og øjne og for potentielt irriterende for luftvejene. Autoriteten konkluderede også, at tilsætningsstoffet har potentiale til at forbedre den aerobe stabilitet i ensilage af materiale, der er let og moderat vanskeligt at ensilere.
(2)

I forordning (EU) nr. 648/2012 fastsættes det, at derivater anses for at være gennemført på OTC-grundlag, hvis de ikke handles på eller ikke er omfattet af reglerne for et reguleret marked, mens definitionen af derivater, der gennemføres »over the counter« (OTC) i henhold til Europa-Parlamentets og Rådets direktiv 2014/65/EU (3) er smallere og omfatter derivater, der ikke handles på/i, eller ikke er omfattet af reglerne for, et reguleret marked, en multilateral handelsfacilitet (MTF) eller en organiseret handelsfacilitet (OTF). ESMA bør derfor vurdere, i hvilken udstrækning handler i en derivatklasse eller en relevant del heraf allerede gennemføres på markedspladser og sammenligne dette med omfanget af den handel, der ikke gennemføres på en markedsplads. Forekomst af handel uden for en markedsplads bør dog ikke automatisk føre til den konklusion, at en derivatklasse eller en relevant del heraf ikke egner sig til handelsforpligtelsen. ESMA bør også tage hensyn til de forventede virkninger af handelsforpligtelsen og overveje både muligheden for at fremme likviditeten og markedsintegriteten gennem større gennemsigtighed og øget tilgængelighed af finansielle instrumenter og de potentielle negative konsekvenser af en sådan beslutning.
DA Den Europæiske Unions Tidende L 345/3

KOMMISSIONENS GENNEMFØRELSESFORORDNING (EU) 2016/2302

af 8. december 2016

om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Pomodoro di Pachino (BGB))

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og

ud fra følgende betragtninger:

(1) Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede geografiske betegnelse »Pomodoro di Pachino«, der er registreret ved Kommissionens forordning (EF) nr. 617/2003 (2) som ændret ved Kommissionens gennemførelsesforordning (EU) nr. 675/2013 (3).

(2) Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i henhold til artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (4).

(3) Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

VEDTAGET DENNE FORORDNING:

Artikel 1

Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Pomodoro di Pachino« (BGB), godkendes.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. december 2016. På Kommissionens vegne For formanden Phil HOGAN Medlem af Kommissionen

(1) EUT L 343 af 14.12.2012, s. 1.

(2) Kommissionens forordning (EF) nr. 617/2003 af 4. april 2003 om tilføjelse til bilaget til forordning (EF) nr. 2400/96 om optagelse af visse betegnelser i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (Carne dos Açores, Borrego do Nordeste Alentejano, Carne de Porco Alentejano, Pomodoro di Pachino, Uva da tavola di Mazzarrone) (EUT L 89 af 5.4.2003, s. 3).

(3) Kommissionens gennemførelsesforordning (EU) nr. 675/2013 af 15. juli 2013 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Pomodoro di Pachino (BGB)) (EUT L 194 af 17.7.2013, s. 1).

(4) EUT C 271 af 26.7.2016, s. 5.